5. számú melléklet

Számítási eljárás a Taxiállomás Használatának Ellenőrzésével kapcsolatos és Taxi Szolgáltatás és Szolgáltatást Közvetítő Szolgálat Ellenőrzési Feladatok finanszírozása szempontjából az előzetes üzleti terv elkészítéséhez

A BKK a Taxiállomás Használatának Ellenőrzésével Kapcsolatos és Taxi Szolgáltatás és Szolgáltatást Közvetítő Szolgálat Ellenőrzési Feladatok ellátásához kapcsolódóan az alábbiak szerint megtervezi az anyagjellegű, a személyi jellegű ráfordításait, a BKK vagyonnyilvántartásában, illetve tulajdonában lévő eszközök értékcsökkentését és az egyéb ráfordításokat. Ezen kalkuláció alapján kerül meghatározásra a tervezett Taxiállomás Használatának Ellenőrzésével Kapcsolatos és Taxi Szolgáltatás és Szolgáltatást Közvetítő Szolgálat Ellenőrzési Forrásigény.
A tervezett Taxiállomás Használatának Ellenőrzésével Kapcsolatos és Taxi Szolgáltatás és Szolgáltatást Közvetítő Szolgálat Ellenőrzési Forrásigény kiszámítása akként történik, hogy a BKK-nál az ezen feladatokkal foglalkozó személyi állomány létszámterve alapján a személyi jellegű ráfordítások megtervezésre kerülnek, az összes költségen belül az ezekre jutó költségarány képezi az egyéb költségek (anyagjellegű költségek, értékcsökkenés, egyéb költségek és ráfordítások) felosztásának arányosítási alapját.
A tényköltségek és ráfordítás kimutatásánál a tervezéskor alkalmazott számítási móddal egyezően kell számolni az elszámolható Taxiállomás Használatának Ellenőrzésével Kapcsolatos és Taxi Szolgáltatás és Szolgáltatást Közvetítő Szolgálat Ellenőrzési Forrásigényt.
A BKK analitikus kimutatásait abban a szerkezetben vezeti, amely a fentebb leírt számítás alapadatainak és eredményeinek teljes alátámasztását biztosítja.
A Taxiállomás Használatának Ellenőrzésével Kapcsolatos és Taxi Szolgáltatás és Szolgáltatást Közvetítő Szolgálat Ellenőrzési Forrásigény számításánál azon elismert költségeket lehet figyelembe venni, amelyek az alábbi kritériumokat teljesítik:
· a költségeknek a Taxiállomás Használatának Ellenőrzésével Kapcsolatos és Taxi Szolgáltatás és Szolgáltatást Közvetítő Szolgálat Ellenőrzési Feladatok ellátása érdekében kell felmerülniük;
· a költségeknek a BKK-nál kell felmerülniük, és a számviteli nyilvántartásokban, egyéb nyilvántartásokban rögzítve kell lenniük;
· [bookmark: _GoBack]a költségek elszámolásának a számviteli törvény, a BKK számviteli politikája – az ennek részeként definiált költségfelosztási szabályok – szerinti elszámolási szabályoknak kell megfelelniük.
